ขอคำแนะนำหน่อย Jim Simons คือใคร?
คุณ James Simons หรือที่เรารู้จักกันอย่างคุ้นหูในวงการว่า Jim Simons คือหนึ่งในนักลงทุนผู้สร้างผลตอบแทนระดับตำนานผ่านกองทุน Medallion Fund ของ Hedge fund อย่าง Renaissance Technologies ผู้สร้างผลตอบแทนแบบถล่มทลายในช่วงเวลาหนึ่งของประวัติศาสตร์การลงทุน

ผลตอบแทน 66% ต่อปีก่อนหักค่าธรรมเนียม 39% ต่อปีหลังหักค่าธรรมเนียม ชายคนนี้ทำได้อย่างไรกัน?

คุณ Jim Simons นักคณิตศาสตร์อัจฉริยะผู้นี้ ลืมตาดูโลกในวันที่ 25 เมษายน ปี 1938 ณ เมือง Brookline รัฐ Massachusetts 

เริ่มแรกแต่เดิมทีคุณ Jim Simons จบการศึกษาด้านคณิตศาสตร์จากสถาบันชั้นนำอย่าง MIT ก่อนมาทำงานเป็นนักถอดรหัสข้อมูลข่าวกรองให้กับสำนักความมั่นคงแห่งชาติในช่วงสงครามเวียดนาม

Jim Simons ใช้ทักษะที่ได้จากการทำงานในฐานะนักถอดรหัสข้อมูลข่าวกรองมาไขความลับในตลาดการเงินและทดสอบซ้ำแล้วซ้ำเล่า… ซ้ำแล้วซ้ำเล่า…

“ตอนที่ผมเพิ่งเริ่มเทรด ผมรู้สึกเหนื่อยหน่ายกับคณิตศาสตร์เล็กน้อย มันเป็นตอนที่ผมมีอายุ 30 ปลาย ๆ ผมมีเงินเพียงน้อยนิด ผมเริ่มเทรดและมันไปได้ดีมาก ๆ ผมทำเงินได้จำนวนมากโดยโชคล้วน ๆ ซึ่งมันยังไม่ใช่โมเดลทางคณิตศาสตร์”

“แต่หลังจากผมมองไปที่ข้อมูลและตระหนักได้ว่าสิ่งนี้มันมีโครงสร้างบางอย่าง ผมจึงจ้างนักคณิตศาสตร์และเริ่มทำโมเดลกัน เหมือนกับที่เราทำกันที่สำนักความมั่นคงแห่งชาติ คุณออกแบบอัลกอริทึมและทดสอบมันบนคอมพิวเตอร์ ดูว่ามันได้ผลหรือไม่ได้ผลอย่างต่อเนื่อง”

“ผมไม่รู้วิธีการจ้างนักเทรดจากปัจจัยพื้นฐาน ผมเคยจ้างบางคน บางคนสามารถทำเงินได้และบางคนก็ไม่”

ในช่วงที่โมเดลการลงทุนยังไม่สมบูรณ์ คุณ Jim Simons เคยเผชิญกับการขาดทุนไปถึง 40% คุณ Jim Simons ได้จ้างนักวิทยาศาสตร์ผู้สนใจริลองทำสิ่งใหม่ ๆ จนโมเดลการลงทุนของ Renaissance Technologies มีพัฒนาการที่ดีขึ้นอย่างต่อเนื่อง

และอย่างที่หลาย ๆ คนรู้กันว่าโลกของ Quant คือการจับนกผสมไม้ จับแพะชนแกะจากข้อมูลหรือปัจจัยต่าง ๆ มาทดสอบและดูผลลัพธ์ Renaissance Technologies จึงเก็บข้อมูลต่าง ๆ ที่มีความสัมพันธ์กับราคาสินทรัพย์ที่มีขนาดกว่าพันล้านกิกะไบต์ในทุก ๆ วันและทดสอบ จนได้โมเดลที่ประสบความสำเร็จและปล่อยให้ AI ทำการซื้อขายแทนมนุษย์ เนื่องจากคอมพิวเตอร์ปราศจากอารมณ์โลภหรือกลัวยามตัดสินใจ

หลังจากนั้น Renaissance Technologies ก็กลายเป็นกองทุน Hedge fund ที่ประสบความสำเร็จอย่างล้นหลาม ผ่านการเทรดสินทรัพย์หลากหลายรูปแบบ โดยกองทุน Medallion กลายเป็นกองทุนเรือธง Flagship ที่สร้างผลตอบแทนอย่างไม่มีใครคาดว่าจะเกิดขึ้นได้ในระยาว ซึ่งในปี 1988-2018 กองทุน Medallion สร้างผลตอบแทนไปถึง 66% ต่อปี หรือคิดเป็น 39% หลังหักค่าธรรมเนียม ซึ่งถือว่าสูงมาก ๆ ในประวัติศาสตร์โลกการลงทุน

และเมื่อวกไปถึงความเห็นของนักลงทุนระดับโลกอย่าง Warren Buffett และ Charlie Munger ที่ถึงแม้ใจจริงจะไม่ได้สนับสนุนแนวคิดการเทรดสินทรัพย์ พวกเขายังต้องเอ่ยปากชม Jim Simons
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน